
注讘讜讚讛 讝专讛 住讜 注"讘 - 驻讬专讜砖 砖讟讬讬谞讝诇抓

讻讬 讻诇 讚讘专 砖专讬讞讬讛 讞诇讗 讜讟注诪讗 讞诪专讗 [专讬讞讜 专讬讞 讞讜诪抓 讜讟注诪讜 讟注诐 讬讬谉] 鈥� 讛专讬 讛讜讗 讞诇讗 [讞讜诪抓], 讜讛讜讗讬诇 讜讛讬讬谉 讻砖谞驻诇 诇讞诇诇 讛讞讘讬转 砖诇 讛讞讜诪抓 讻讘专 砖讬谞讛 讗转 专讬讞讜 诇专讬讞 讞讜诪抓, 谞诪爪讗 砖讛讜讗 讞讜诪抓, 讜讛讜讛 诇讬讛 [讜诪砖谞转注专讘 讘讞讜诪抓 讛专讬 讛讜讗] 诪讬谉 讘诪讬谞讜, 讜讻诇 诪讬谉 讘诪讬谞讜 讘诪砖讛讜.


专讘讗 讗诪专 砖讗讜住专 讘谞讜转谉 讟注诐, 诪砖讜诐 砖讛讜讗 住讘讜专 砖专讬讞讬讛 讞诇讗 讜讟注诪讗 讞诪专讗 [诪讛 砖专讬讞讜 讞讜诪抓 讜讛讟注诐 讬讬谉] 鈥� 讞诪专讗 [讬讬谉], 讜讛讜讛 诇讬讛 [讜讛专讬 讛讜讗 讗讬驻讜讗] 诪讬谉 讘砖讗讬谞讜 诪讬谞讜, 讜讻诇 诪讬谉 讘砖讗讬谞讜 诪讬谞讜 讘谞讜转谉 讟注诐.


讗 讛讗讬 讘转 转讬讛讗 [谞拽讘 讛专讞讛] 砖谞讜拽讘讬诐 讘诪讙讜驻讛 讻讚讬 诇讛专讬讞 讗转 讛讬讬谉, 讗诐 讛讬讛 讛诪专讬讞 讙讜讬 讘讬讬谉 砖诇 讬砖专讗诇 鈥� 砖驻讬专 讚诪讬 [讛专讬 讝讛 诪讜转专], 砖讗讬谞讜 讗讜住专 讘讛专讞讛. 讬砖专讗诇 诇讛专讬讞 讘讬讬谉 砖诇 讙讜讬, 讗讘讬讬 讗诪专: 讗住讜专, 专讘讗 讗诪专: 诪讜转专. 讜诪住讘讬专讬诐 讗转 砖讬讟讜转讬讛诐: 讗讘讬讬 讗诪专 讗住讜专, 讻讬 讛讜讗 住讘讜专 砖专讬讞讗 诪讬诇转讗 讛讬讗 [专讬讞 讚讘专 讛讜讗] 讜讻讬讜谉 砖诪专讬讞 讘讜 讛专讬讛讜 讻砖讜转讛 讗转 讛讗讬住讜专 注爪诪讜. 讜讗讬诇讜 专讘讗 讗诪专 诪讜转专, 讜讟注诪讜 鈥� 专讬讞讗 诇讗讜 诪讬诇转讗 讛讬讗 [专讬讞 讗讬谞讜 讚讘专].


讗诪专 专讘讗: 诪谞讗 讗诪讬谞讗 诇讛 [诪谞讬谉 讗谞讬 讗讜诪专 讗讜转讛] 讗转 住讘专转讬 讝讜 砖专讬讞讗 诇讗讜 [专讬讞 讗讬谞讜] 讻诇讜诐 讛讜讗 诇注谞讬谉 讗讬住讜专? 讚转谞谉 [砖砖谞讬谞讜 讘诪砖谞讛]: 转谞讜专 砖讛住讬拽讜 讘讻诪讜谉 (爪诪讞 转讘诇讬谉 专讬讞谞讬) 砖讛讬讛 砖诇 转专讜诪讛, 讜讗驻讛 讘讜 讗转 讛驻转 鈥� 讛驻转 诪讜转专转, 诇驻讬 砖讗讬谉 讟注诐 讻诪讜谉 谞讻谞住 讘转讜讱 讛驻转 讗诇讗 专拽 专讬讞讗 [讛专讬讞] 砖诇 讻诪讜谉, 讜讝讛 讗讬谞讜 讗讜住专. 诪砖诪注 砖专讬讞 诇讘讚讜 讗讬谉 讘讜 讗讬住讜专! 讜讗讘讬讬, 讻讬爪讚 讚讜讞讛 讛讜讗 讛讜讻讞讛 讝讜? 砖讗谞讬 讛转诐, 讚诪讬拽诇讗 讗讬住讜专讬讛 [砖讜谞讛 砖诐, 砖谞砖专祝 讗讬住讜专讜], 砖讛专讬 讘讗讜转讜 诪拽专讛 讛专讬讞 谞讻谞住 讘驻转 诇讗讞专 砖讛讻诪讜谉 讛讗住讜专 谞砖专祝, 讜专讬讞 讘诇讘讚 砖讗讬谉 讘讜 诪诪砖 诇讗 谞讗住专, 讗讘诇 讘诪拽讜诐 砖讬砖 诇专讬讞 注讬拽专 鈥� 讗祝 讛专讬讞 讗住讜专.


讗诪专 专讘 诪专讬, 诪讞诇讜拽转 讗讘讬讬 讜专讘讗 讛专讬讛讬 讻转谞讗讬 [讻诪讞诇讜拽转 转谞讗讬诐] 砖砖谞讬谞讜: 讛专讜讚讛 驻转 讞诪讛 诪谉 讛转谞讜专 讜谞转谞讛 注诇 驻讬 讞讘讬转 砖诇 讬讬谉 砖诇 转专讜诪讛, 专' 诪讗讬专 讗讜住专 讗转 讛驻转 诇讝专讬诐, 砖讛讜讗 住讘讜专 砖讛驻转 谞讗住专转 诪讞诪转 专讬讞 讛讬讬谉, 讜专' 讬讛讜讚讛 诪转讬专. 专' 讬讜住讬 诪转讬专 讘驻转 砖诇 讞讬讟讬谉 讜讗讜住专 讘砖诇 砖注讜专讬诐, 诪驻谞讬 砖讛砖注讜专讬诐 砖讜讗讘讜转 讛专讘讛 诪讗讚讬 讛讬讬谉. 讜诪爪讬注讬诐: 诪讗讬 诇讗讜 讘讛讗 拽诪讬驻诇讙讬 [讛讗诐 诇讗 讘讝讛 讛诐 讞诇讜拽讬诐], 讚诪专 住讘专 [砖讞讻诐 讝讛, 专' 诪讗讬专, 住讘讜专]: 专讬讞讗 诪讬诇转讗 讛讬讗 [砖专讬讞 讚讘专 讛讜讗], 讜诪专 住讘专 [讜讞讻诐 讝讛, 专' 讬讛讜讚讛, 住讘讜专]: 专讬讞讗 [专讬讞] 讜诇讗 讻诇讜诐 讛讜讗?


讜诪注讬专讬诐: 诇讚注转 专讘讗 讜讚讗讬 转谞讗讬 [诪讞诇讜拽转 转谞讗讬诐] 讛讬讗, 诇讚注转 讗讘讬讬 诪讬 诇讬诪讗 转谞讗讬 [讛讗诐 诇讜诪专 砖诪讞诇讜拽转 转谞讗讬诐] 讛讬讗?


讜诪砖讬讘讬诐: 讗诪专 [讬讻讜诇 诇讜诪专] 诇讱 讗讘讬讬: 诇讗讜 诪讬 讗讬转诪专 注诇讛 [讛讗诐 诇讗 谞讗诪专 注诇讬讛] 注诇 诪砖谞讛 讝讜, 讗诪专 专讘讛 讘专 讘专 讞谞讛 讗诪专 专讬砖 诇拽讬砖: 讘驻转 讞诪讛 讜讞讘讬转 驻转讜讞讛 鈥�/p>

